**8. b,** lepo pozdravljeni!

Glede na prispelo pošto je videti, da vam je koncentracija za šolo malo popustila. A maj ni pravi čas za to, saj bomo morali učitelji pridobiti ocene … Zato vas spodbujam, da mi na nek način posredujete svoje delo, da lahko preverjam, kako vam gre. Res je, da bo velik poudarek na ocenah, ki ste jih pridobili do šolanja na daljavo, a vsi niste ravno zadovoljni z ocenami, ki jih imate. Tako da … Vse je v vaših rokah.

Poglejmo, kaj vas čaka ta teden!

* V DZ smo končali delo pri poglavju *Popestrimo si počitnice*. (No, malo naprej; a ponovim, ker je nova snov.) Najprej si poglejmo besedilo ekonomske propagande; preprosteje povedano – besedilo reklam. Ker smo ravno govorili o domačih in prevzetih besedah, si poglejmo razlage iz SSKJ:

ekonomski sopomenka [gospodaren](http://fran.si/208/sinonimni-slovar/4348154/gospodaren?View=1&Query=ekonomski), [gospodarski](http://fran.si/208/sinonimni-slovar/4348162/gospodarski?View=1&Query=ekonomski)

propaganda javno opozarjanje na kaj, navadno z navajanjem dobrih lastnosti, z

namenom pridobiti kupce, obiskovalce (*sicer ima tri pomene*)

reklama javno opozarjanje na kaj, navadno z navajanjem dobrih lastnosti, z namenom pridobiti kupce

Na strani 110/111 ste si prebrali *Kolikor jezikov znaš, toliko veljaš* ter *Zaljubite se v slovenščino in poletno Ljubljano.* (Vedeti morate, da je že vrsto let prav vsak tečaj slovenščine hitro zaseden in da je zanimanja veliko več kot prostih mest. Znano je na primer tudi, da se je nemški prevajalec Ludwig Hartinger zaradi pesmi Srečka Kosovela, ki so mu bile zelo všeč, naučil slovensko, začel prevajati ter celo sam pisati pesmi v našem jeziku.)

Delo ni težko, zato samostojno rešite naloge še ostale naloge do 8.; 9. in 10. nalogo rešite ustno. Delo tega in prejšnjega tedna si preglejte s pomočjo spodaj priloženih rešitev. Nato rešite še 11. nalogo, preberite 12. ter si v zvezek na neumetnostni strani zapišite:

BESEDILO EKONOMSKE PROPAGANDE glej DZ str. 109–115

je besedilo, ki naslovnika prepričuje, da je izdelek/storitev, ki ga to besedilo oglašuje, najboljši (pretirano ga hvali brez primerjav, dokazov) in da ga možni kupec nujno potrebuje. Reklama privabi s slikami, fotografijami, različno barvo in velikostjo črk, besednimi igrami, zanimivo glasbo, znanimi osebami … (Npr. spomnite se trenutne reklame za poli salamo, trgovine Spar …).

Rešite še nalogi 13 in 14 in ju zopet preglejte s pomočjo rešitev.

V zvezek si prilepite reklamo (verjetno to ne bo težko, saj reklame dnevno prihajajo na naše naslove; lahko tudi s spleta). V njej podčrtajte vsa pretiravanja ter pripišite, s čim vas je pritegnila (besedilo/ fotografija/znana oseba/lastnosti …).

* Za utrjevanje osvojene snovi zopet dodajam učni list. Kontrola lista – pošljite mi, pa vam pogledam.

*Želim vam mirne dni ter veliko energije za šolsko delo,*

*vaša ga. Mojca*

*UČNI LIST*

*1. PREBERI BESEDILO in v njem določi vse odvisnike.*

Prejšnji teden je bila v Ljubljani mačja razstava. Marsikdo pravi, da imajo ljudje nekaj skupnega s svojimi hišnimi ljubljenci. Takemu razmišljanju se ne more izogniti, kdor se je udeležil razstave malih živali v Ljubljani. Razstavo so pripravili tam, kjer je športna dvorana ljubljanske pedagoške fakultete. Medtem ko so se obiskovalci sprehajali med kletkami, so se mačji lepotci dolgočasili. Nekateri mački so se obnašali, kot da se zavedajo svoje pomembnosti. Ker udeleženci prihajajo tudi iz drugih držav, je ljubljanska razstava znana tudi v tujini. Na razstavo se lahko prijaviš, če imaš mačka ali mačko. Mačko moraš seveda primerno negovati, da lahko računaš na nagrado.

(B. H., prirejeno po PILu)

*2. ZAPIŠI DEFINICIJI ZA STAVEK IN POVED.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*3. DOPOLNI NASLEDNJE GLAVNE STAVKE V ŽELJENE ODVISNIKE.*

Prišli bomo domov, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.(čas.)

Maja gre tja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kraj.)

Na tabor bo šel, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (oseb.)

Učitelj jim je govoril, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predm.)

Na cesti je nastala poledica, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vzr.)

Očeta je sinovo jezikanje razburilo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nač.)

*4. KREPKO TISKANI STAVČNI ČLEN PRETVORI V USTREZNI ODVISNIK. OBKROŽI GLAVNE STAVKE, DOLOČI ODVISNIKE.*

Prišel sem **pomagat**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**S pomočjo štipendije** bom lahko študirala.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neprevidni planinci niso odšli v hribe **zaradi slabega vremena.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ob odhodu** zakleni vrata.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*5. POIŠČI USTREZNE SLOVENSKE IZRAZE.*

fantazija \_\_\_\_\_\_\_\_\_\_\_\_\_\_\_\_\_\_ bestseller \_\_\_\_\_\_\_\_\_\_\_\_\_\_\_\_\_\_\_\_\_\_\_ surfanje \_\_\_\_\_\_\_\_\_\_\_\_\_\_\_\_\_\_ apoteka \_\_\_\_\_\_\_\_\_\_\_\_\_\_\_\_\_\_\_\_\_\_

komfort \_\_\_\_\_\_\_\_\_\_\_\_\_\_\_\_\_\_ atrakcija \_\_\_\_\_\_\_\_\_\_\_\_\_\_\_\_\_\_\_\_\_\_\_\_ dialekt \_\_\_\_\_\_\_\_\_\_\_\_\_\_\_\_\_\_ šofer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(V pomoč ti je lahko spletna stran Fran ali v brskalniku vtipkaj besedo in išči sopomenke.)*

*REŠITVE*

***UŽIVALI BOSTE, SE ZABAVALI IN SE OGROMNO NAUČILI***

***2. naloga:*** *Obe besedili govorita o učenju slovenščine v Mladinski poletni šoli slovenščine.*

***3. naloga:*** *A Da bi bralcem natančno predstavila program poletne šole.*

*C Da bi bralce prepričala, naj se udeležijo tečaja slovenščine.*

***4. naloga: a-naloga:***

|  |  |  |
| --- | --- | --- |
| *PODATKI O POLETNI ŠOLI*  | *1. bes.* | *2. bes.* |
| *Kraj poteka poletne šole* |  | ***X*** |
| *Čas poteka poletne šole* | ***X*** |  |
| *Trajanje tečaja slovenščine* | ***X*** | ***X*** |
| *Pridobitev potrdila o udeležbi na tečaju* | ***X*** | ***X*** |
| *Pridobitev potrdila o znanju slovenščine* |  | ***X*** |
| *Dodatne dejavnosti ob tečaju* | ***X*** |  |
| *Dodatno učenje slovenščine* |  | ***X*** |
| *Organizator poletne šole* | ***X*** |  |

 ***b-naloga:*** *O poletni šoli sem izvedel/-a več podatkov iz 1. besedila.*

***5. naloga:*** *Pisec je s tem rekom hotel povedati, da znanje več jezikov poveča človekovo pomembnost. (Ali podobno, v tem smislu.)*

***6. naloga:*** *Iz besedil sem razbral piščevo mnenje o poletni šoli.*

 *Iz 1. besedila: ne bo razočarala, mučili s slovnico, nepozabnimi popoldanskimi in večernimi*

 *dejavnostmi, čas bo hitro minil, v veselem razpoloženju*

*Iz 2. besedila: nekaj čudovitih tednov, najlepših evropskih mest, popestrile raznovrstne dodatne dejavnosti*

***7. naloga: a-naloga:*** *DA* *Obljubil je, da nihče ne bo odšel s tečaja brez dobrega znanja slovenščine, vendar tega tečajnikom ne more obljubiti že pred začetkom tečaja. Prav tako pa je pretiraval s podatkom, da bodo vsi prišli na tečaj tudi naslednje leto.*

***b-naloga:***

|  |  |
| --- | --- |
| *Pritegniti želi mlade,* | *Del besedila* |
| *ki si želijo spoznati prijatelje iz različnih dežel.* | *Vabljeni ste v družbo svojih vrstnikov z vsega sveta.* |
| *ki radi odkrivajo nova evropska mesta.* | *z nami preživite nekaj čudovitih tednov v enem najlepših evropskih mest.* |
| *ki si ne želijo učenja samo ob vsebinah iz učbenikov.* | *ki bodo znali vsebino prilagoditi prav vam.* |
| *ki se želijo slovenščine čim bolje naučiti.* | *smo za vas pripravili poseben popoldanski tečaj* |
| *ki jim je ob učenju pomembna tudi zabava.* | *Večere vam bodo popestrile raznovrstne dodatne dejavnosti.* |

***8. naloga:*** *Npr.: Odločil/-a sem se za odgovor C, saj se naslovnik odloči za tečaj glede na to, kaj*

*ponujajo in ne po fotografijah, ki ne povejo veliko.*

***9. naloga:*** *Npr.:**Na spletu bi objavila 1. besedilo, saj je v njem več podatkov, ki jih udeleženci tečaja potrebujejo, da se lažje odločijo za tečaj (npr. kdaj je tečaj, katere dejavnosti še nudijo, kako se bodo učili slovenščino).*

***10. naloga:*** *Npr.: Še bolj natančno bi jim predstavil/-a dodatne dejavnosti.*

*Predstavil/-a nekaj vtisov udeležencev lanskoletne šole.*

*Naredil/-a kakšno zanimivo/šaljivo ilustracijo.*

***11. naloga:*** *C Besedilo ekonomske propagande.*

***13. naloga: a-naloga:*** *Po smislu, dva razloga od: Zaradi ogleda kobilarne in lipicancev. Zaradi muzeja v kobilarni. Zaradi sprehoda po Lipici in njeni okolici. Zaradi predstave lipiške klasične šole jahanja.*

***c-naloga:*** *B Ogled Lipice.*

***č-naloga:*** *Po smislu, npr.: Najprej sem opazil/-a čudovitega konja lipicanca.*

***d-naloga:*** *Možno:**enkratno, nikjer, bisera, plemenitimi, lepoto, ponosni, gracioznem, občudovali, uživali, sprostili, spokojnosti*

***14. naloga:*** *Po smislu, npr.: Besedilo me JE, ker imam rad živali, še posebej konje in ker uživam v naravi in raziskovanju pokrajine.*